Document ID: /roh_data/filtered/fineweb-2-filterrobots_roh.jsonl.gz/60447

Perquai che Schnaus è pauc enconuschent èsi impurtant per l’ustiera dad esser preschenta tar Gault Millau.
Anc pli impurtant è il resun dals osps.
Ma la preschientscha tar il guid pussibilitescha ch'insumma insatgi sa che la Stiva Veglia exista. Perquai datti er in tschert squitsch da restar tar Gault Millau.
Sa decidida da lavurar en la gastronomia è l’ustiera da Schnaus pervia da l’emissiun da televisiun «Das Traumschiff». E quest siemi da lavurar sin in bastiment ha ella realisà sco dunna giuvna. Ma sco en la seria n’èsi betg stà dal tut, raquinta Cornelia Zimmermann en il Profil.
A cor stat ad ella il rumantsch. Adina puspè è Cornelia Zimmermann, ensemen cun ses team, a la tschertga da pleds rumantschs per la gastronomia elevada.
Ils osps rumantschs han plaschair sch’ins discurra cun els rumantsch.